Արտեմ Մերժանիան

**Արտեմ Հարությունի Մերժանիան** (, ), հայազգի գիտնական-էնոլոգ, Լենինյան մրցանակի դափնեկիր (1961)։

## Կենսագրություն
Ծնվել է 1915 թվականի ապրիլի 29-ին, Օդեսայում՝ բուսաբան-խաղողագործ Արտեմի Սերգեևիչ Մերժանիանի ընտանիքում։ 1922 թվականից ծնողների հետ ապրել է Դոնի Ռոստովում, 1926 թվականից՝ Անապայում։

1939 թվականին գերազանցությամբ ավարտել է Կրասնոդարի գինեգործության և խաղողագործության ինստիտուտը և մնացել գինեգործության տեխնոլոգիայի ամբիոնում՝ որպես ասպիրանտ, ապա՝ ասիստենտ, 1941 թվականին պաշտպանել է թեկնածուական ատենախոսություն։

1943 թվականից դասախոսել է, 1945 թվականից եղել է Կրասնոդարի սննդի արդյունաբերության ինստիտուտի գինեգործության տեխնոլոգիայի ամբիոնի դոցենտ։ Իրականացրել է հետազոտություններ փրփրուն գինիների տեխնոլոգիայի կատարելագործման և դրանց որակի վերահսկման մեթոդների վերաբերյալ։ Նրա կողմից ձեռք բերված փորձարարական տվյալները և մշակված տեսական դրույթները օգտագործվել են բարձրորակ շամպայնի արտադրության նոր կենսաքիմիական և ֆիզիկաքիմիական մեթոդի ստեղծման և մշակման մեջ Այդ մեթոդն առաջին անգամ փորձարկվել է 1950 թվականին Գորկու գործարանում։

1961 թվականին Գեորգի Աղաբալյանցի և Սերգեյ Բրուսիլովսկու հետ արժանացել է Լենինյան մրցանակի՝ արդյունաբերության մեջ շարունակական շամպայնացման մեթոդի մշակմանն ու ներդրմանը մասնակցելու համար։

1962 թվականից եղել է ամբիոնի պրոֆեսոր է, 1975 թվականից՝ Կրասնոդարի պոլիտեխնիկական ինստիտուտի գինեգործության տեխնոլոգիայի ամբիոնի վարիչ, 1982 թվականից՝ նույն ամբիոնի պրոֆեսոր-խորհրդատու։

## Գիտական կոչումներ և պարգևներ
* Տեխնիկական գիտությունների դոկտոր (1963)
* Պրոֆեսոր (1963)
* ՌՍՖՍՀ գիտության և տեխնիկայի վաստակավոր գործիչ (1980)
* Աշխատանքային Կարմիր Դրոշի շքանշան, «1941-1945 թվականների Հայրենական մեծ պատերազմում քաջարի աշխատանքի համար»
* «Կովկասի պաշտպանության համար մեդալ»
* «Աշխատանքի վետերան» մեդալ
* «Ազգային տնտեսության նվաճումների» ոսկե մեդալ
* «ԽՍՀՄ գյուտարար» կրծքանշան
* Լենինյան մրցանակ

## Ծանոթագրություններ

## Աղբյուրներ
* Плодоводство и виноградарство Юга России № 32(02), 2015 г.
* http://journal.kubansad.ru/pdf/15/02/01.pdf. 2
* А. А. Мержаниан. — Виноделие и виноградарство СССР, 1965, № 5;
* Юбилей выдающегося ученого. — Виноделие и виноградарство СССР, 1975, № 4;
* Мержаниан, Артемий Арутюнович // Энциклопедия виноградарства / редкол.: А. С. Субботович (пред.) и др.. — Кишинёв: Главная редакция Молдавской Советской Энциклопедии, 1986. — Т. 2. — С. 191. — 502 с. — 50 000 экз. — ISBN 978-0-01-360551-0.
* Артемий Артемьевич Мержаниан [ Специалист в области виноделия . К60 - летию со дня рождения . — Изв . вузов . Пищевая технология, 1975, No 2 С, с . 15 — 16 с портр .
* Кафедра имени А. А. Мержаниана, 1925-2015 [Текст] : [подарочное издание] / Кубанский гос. технологический ун-т ; [сост. : И. Я. Куценко (отв. ред.) и др.]. - Краснодар : Традиция, 2015. - 159 с. : цв. ил., портр., факс., фотографии; 30 см.; ISBN 978-5-91883-203-5 : 500 экз.
* К 95-летию со дня рождения Артемия Артемьевича Мержаниана. ИЗВЕСТИЯ ВУЗОВ. ПИЩЕВАЯ ТЕХНОЛОГИЯ, № 2–3, 2010

Կատեգորիա:Լենինյան մրցանակի դափնեկիրներ
Կատեգորիա:ՌԽՖՍՀ գիտության և տեխնիկայի վաստակավոր գործիչներ
Կատեգորիա:Տեխնիկական գիտությունների դոկտորներ
Կատեգորիա:Խորհրդային մանկավարժներ
Կատեգորիա:Խորհրդային գյուտարարներ
Կատեգորիա:Կովկասի պաշտպանության համար մեդալակիրներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ՀԹՎ 2023 հոդվածներ
Կատեգորիա:Խորհրդային գիտնականներ